През 917 г. по заповед на императрица Зоя Карбонописна (Зоя Чернооката) с Арабския халифат е сключен мир и в Диабазис е събрана византийската армия от всичките теми на Византийската империя в Азия и Европа. Преди нашествието в България ромеите полагат клетва пред специално донесения пазен в Цариград и открит от императрица Елена свещен кръст, на който бил разпнат Христос. След това „цялата войска се втурнала срещу българите“, което завършило с пълния ѝ разгром от българската армия, командвана лично от цар Симеон Велики в битката при Ахелой на 20 август 917 г.